རང་གིས་རང་ལ་དྲ་འདྲེ་ཞེས་མིང་བཏགས་འདུག་ལ་མི་འདི་འདྲེ་ཞིག་ཡིན་པ་གཏན་འཁེལ་རེད་བཞགསྐུ་ངོ་སྤེན་པ་ཚེ་རིང་གནས་དབྱུང་བཏང་བ་དྲང་བདེན་ཡིན་མིན་ད་དུང་གསལ་པོ་ཆགས་མེད་ཐོགསྤྱི་ཁྱབ་རྩིས་ཞིབ་ལས་ཁུངས་རང་དབང་ཅན་གྱི་སྡེ་ཚན་ཞིག་ཡིན་བཞིན་ཨ་སྒོར་དུ་ས་ཡ་གཅིག་དང་ཕྱེད་ཀའི་གནད་དོན་དེ་ད་དུང་གསལ་པོ་བཟོ་དབང་བྱུང་མེད་པའི་རྒྱབ་ཀྱི་ཞིབ་ཕྲའི་གནས་ཚུལ་ཁ་གསལ་ཆགས་མེད།དེ་ཚོ་ཕར་བཞགབཀའ་ཤག་གི་ཐག་གཅོད་དང་ཕྱག་ལས་གནས་སྟངས་ལ་ཁྱོད་ཀྱིས་བཤད་པ་ལྟར་ན།༼ཁ་ཁོམ་མཁན་ཚོས་སྐྱོན་བརྗོད་ཀྱི་སྐད་ཆ་བཤད།ལག་ཁོམ་མཁན་ཚོས་དམའ་འབེབས་ཀྱི་ཡི་གེ་བྲིས།དངུལ་ཡོད་མཁན་ཚོས་དྭངས་བླངས་ཀྱི་ཞལ་འདེབས་ཕུལ།སྐད་འཕྲིན་དང་ངོ་དེབ་ནང་དུ་དཔུང་བསྒྲིགས་ཀྱི་ཚོགས་པ་བཙུགས།གཅིག་རྒྱབ་གཅིག་ལངས་ཡིན་སྐད་ཀྱི་ས་ཡིག་དང་མིང་ཐོ་བསྡུས།ད་དུང་མི་ཡང་མོ་ཤོག་བུ་འདྲ་བ་ཁག་ཅིག་ཁྲོམ་ལ་ཐོན་ནས་ངོ་རྒོལ་གྱི་འཕྲེད་དར་འཕྱར།སྐད་འབོད་ཀྱི་ཐ་ཚིག་བསྒྲགས་པའི་བྱ་སྤྱོད༽སྤེལ་མཁན་ཚོའི་རྒྱབ་ཏུ་ཁྱོད་ཀྱིས༼གཏིང་ཟབ་པའི་ཆོལ་ཁའི་ཕྱོགས་ཞེན་གྱི་སྐྱུག་བྲོ་བའི་ན་ཚ་ཞིག་ཡོད་པ་ཟུར་བལྟས་ལེབ་མཐོང༽ཡིན་པ་ཇི་ལྟར་མཐོང་ངམ།སྐུ་ངོ་སྤེན་པ་ཚེ་རིང་མཆོག་དང་པོ་བོད་པ་ཞིག་རེད་ཀྱང་།ཆོལ་ཁའི་དབང་དུ་བཏང་ན་ཨ་མདོ་བ་ཡིན་པས་ཁོང་ལ་རྒྱབ་སྐྱོར་བྱེད་མཁན་ཚང་མ་ཁྱོད་ཀྱིས་ཨ་མདོ་བ་ཡིན་པ་ཇི་ལྟར་ཤོད་ཐུབ་བམ།ཁྱོད་ཀྱིས་འཛིན་སྐྱོང་བཀའ་ཤག་ལ་གུས་བཀུར་ཞུ་གི་ཡོད་པའི་རྣམ་པ་བསྟན་པ་མཉམ་དུ་ཆོལ་ཁའི་དཀྲུག་ཤིང་སློང་ཐབས་བྱེད་ཀྱི་ཡོད་ས་རེད།དེ་མིན་མང་གཙོའི་སྤྱི་ཚོགས་ནང་དབྱིན་ཇིའི་སྐད་དུ་༼༽ཞེས་པ་དེ་དགོས་ཀྱི་ཡོད།གང་ཡིན་ཞེ་ན།དབང་ཆའི་རྐུབ་སྟེགས་ཐོག་བསླེབས་མཁན་ཚོ་སྤྱིར་མང་བཀུར་དབུ་ཁྲིད་རེད་ཀྱང་།ཁོ་ཚོའང་མི་ཡིན་པས་ནོར་འཁྲུལ་ཤོར་སྲིད་པས་དེ་དུས་མི་མང་གིས་ཁོ་ཚོར་སྟངས་འཛིན་ཁ་ལོ་སྒྱུར་དགོས།དེ་མིན་ཁོ་ཚོ་འགོ་ཁྲིད་རེད་ཅེས་མཐའ་གཅིག་ཏུ་རང་དགར་བཞག་ན་མི་མང་གིས་རང་གི་མང་གཙོའི་འགན་མ་ཁྱེར་བ་རེད།དྲ་འདྲེ་ལགས།ཚོར་བ་གཅིག་པུ་མ་ཡིན་པར་ང་ཚོ་བོད་པའི་གཏམ་དཔེར༼རང་སྡོད་སར་མི་ཞོགམི་སྡོད་སར་རང་སྡོད༽ཞེས་པ་ལྟར་ཕ་རོལ་པའི་ཕྱོགས་ནས་ཀྱང་བསམ་བློ་གཏོང་དགོས།དུས་ནམ་ཞིག་སྐུ་ངོ་སྤེན་པ་ཚེ་རིང་གིས་རང་གི་ནོར་འཁྲུལ་ལ་ཁས་ལེན་གནང་བ་དང་།ཨ་སྒོར་ས་ཡ་གཅིག་གི་ཕྱེད་ཀའི་གནས་ཚུལ་གསལ་པོ་ཆགས་ན་མི་མང་གི་ལས་འགུལ་འདི་ལ་གྲུབ་འབྲས་ཐོབ་པ་རེད་ལ།མ་འོངས་པར་དབང་འཛིན་དབུ་ཁྲིད་རྣམ་པས་ཕྱག་ལས་ཕྱི་གསལ་ནང་གསལ་གནང་རྒྱུ་ལས་རྩ་བ་ནས་བརྐྱངས་ཙམ་བསྐུམས་ཙམ་གནང་གི་མ་རེད།འདི་མང་གཙོའི་ལམ་ལུགས་ཀྱི་དམིགས་བསལ་ཁྱད་ཆོས་རེད།